**Strigătul timpului în fiecare palmă a zilei**

*Ioan Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

a venit primăvara

au înflorit corcodușii

și pomii timpurii

îmbracă țara

într-un alb nou

pe aripile vântului

s-au topit

florile timpurii de primăvară

și-n surâsul vântului

noi flori înfloresc

purtând imaginea

vieții acesteia în chip de floare

curând

bureții de spin

își vor spune cuvântul

brăzdând tăcerea

cu chipul lor alb

înveșmântați

în strigătul timpului

din fiecare palmă a zilei

se coc așteptările

înveselind strigătul zilei

până pe degetele norilor

în cuvinte colorate cu spumă de vis

04-04-2017 cluj